6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 608 της 9/30 Σεπτ. 1970 (ΦΕΚ Α΄205)  (Διόρθ. Ημαρτ. ΦΕΚ Α΄ 232 της 30 Οκτ. 1970).  Περί λογοδοσίας Σωματείων, Ιδρυμάτων, Επιτροπών κλπ., τυχουσών αδείας εράνων, λαχειοφόρου ή φιλανθρωπικής αγοράς. Έχοντες υπ’ όψιν: 1.Τας διατάξεις του άρθρ. 3 του Νόμ. 5101/1931, «περί ενεργείας εράνων και λαχειοφόρων ή φιλανθρωπικών αγορών». 2.Τας διατάξεις του Ν.Δ. 1/1968, «περί Υπουργικού Συμβουλίου και Υπουργείων». 3.Την υπ’ αριθ. 572/1970 γνωμοδότησιν του Συμβουλίου της Επικρατείας, προτάσει του Ημετέρου επί των Κοινωνικών Υπηρεσιών Υπουργού, απεφασίσαμεν και διατάσσομεν: Άρθρ.1.-Υποβλητέα δικαιολογητικά: 1.Σωματεία, Ιδρύματα ή Επιτροπαί, τυχούσαι αδείας διενεργείας εράνων ή λαχειοφόρου φιλανθρωπικής αγοράς υποχρεούνται εντός της τασσομένης εν αυτή προθεσμίας όπως υποβάλλουν, εις το Υπουργείον Κοινωνικών Υπηρεσιών τα εξής δικαιολογητικά: Α)Επί Πανελληνίων ή Τοπικών Εράνων. α.Δια διπλοτύπων αποδείξεων ή κουπονιών: α)Πρωτόκολλον σφραγίσεως των διπλοτύπων αποδείξεων ή ηριθμημένων κουπονίων παρά της οικείας Αστυνομικής Αρχής. β)Τα στελέχη των μη χρησιμοποιηθεισών διπλοτύπων αποδείξεων ή κουπονίων ή επί μεγάλου αριθμού, πρωτόκολλον καταμετρήσεως και καταστροφής τούτων δια των οικείων Κέντρων Κοινωνικής Πολιτικής. γ)Τα διπλότυπα στελέχη των μη χρησιμοποιηθεισών αποδείξεων και κουπονίων. δ)Γραμμάτιον του οικείου Δημοσίου Ταμείου περί καταθέσεως του κατά νόμον ποσού επί του καθαρού προϊόντος του εράνου. ε)Τας αποδείξεις των τυχόν γενομένων νομίμων εξόδων. ς)Απόδειξιν του οικείου Υποκαταστήματος της Εθνικής Τραπέζης της Ελλάδος, περί καταθέσεως του εναπομείναντος υπολοίπου του καθαρού προϊόντος του εράνου. β.Δια κιβωτιδίων: α)Πρωτόκολλον σφραγίσεως των κιβωτιδίων του εράνου, παρά της οικείας Αστυνομικής Αρχής. β)Πρωτόκολλον αποσφραγίσεως των κιβωτιδίων του εράνου, διενεργουμένης παρουσία των μελών του Διοικητικού Συμβουλίου του Σωματείου, Ιδρύματος, επιτροπής κλπ. και Αντιπροσώπου της οικείας Αστυνομικής Αρχής ή του οικείου Κέντρου Κοινωνικής Πολιτικής. γ)Πρωτόκολλον καταμετρήσεως του προϊόντος του εράνου. δ)Άπαντα τα υπό στοιχ. (δ), (ε), (ς) της προηγουμένης περιπτώσεως, δικαιολογητικά. Β)Επί λαχειοφόρων αγορών, εν γένει: α.Πρωτόκολλον σφραγίσεως των λαχνών υπό της οικείας Αστυνομικής Αρχής. β.Τους μη διατεθέντας λαχνούς ή επί μεγάλου αριθμού αδιαθέτων λαχνών, πρωτόκολλον καταμετρήσεως και καταστροφής τούτων υπό των οικείων Κέντρων Κοινωνικής Πολιτικής. γ.Τας αποδείξεις των γενομένων νομίμων εξόδων (τιμολόγια αγοράς κληρωθέντων αντικειμένων κλπ.) δ.Γραμμάτιον του οικείου Δημοσίου Ταμείου, περί καταθέσεως του κατά νόμον ποσού εκ του καθαρού προϊόντος της λαχειοφόρου αγοράς. ε.Πρακτικόν κληρώσεως των αντικειμένων της λαχειοφόρου αγοράς. ς.Κατάστασιν εμφαίνουσαν τα ονοματεπώνυμα και τας διευθύνσεις των τυχηρών. ζ.Γραμμάτια Δημοσίων Ταμείων, περί καταθέσεως του κατά νόμον ποσού επί της αξίας των άνω των 3.000 δραχμών αντικειμένων της λαχειοφόρου αγοράς. η.Απόδειξιν του οικείου Υποκαταστήματος της Εθνικής Τραπέζης της Ελλάδος, περί καταθέσεως του εναπομείναντος υπολοίπου του καθαρού προϊόντος της λαχειοφόρου αγοράς. θ.Πρακτικόν του Διοικητικού Συμβουλίου του Σωματείου, του ιδρύματος κλπ., περί των οικονομικών αποτελεσμάτων της λαχειοφόρου αγοράς. ι.Κατάλογον των κληρωθέντων και μη παραληφθέντων αντικειμένων υπό των τυχηρών. Γ)Επί λαχειοφόρου αγοράς κατά την διάρκειαν χοροεσπερίδος: Άπαντα τα εν τη προηγουμένη περιπτώσει δικαιολογητικά, πλην των υπό στοιχ. (ε) και (ς) τοιούτων. Δ)Επί φιλανθρωπικών αγορών: Άπαντα τα εν τη περιπτ. Β΄ αναφερόμενα δικαιολογητικά, πλην των υπό στοιχ. (ε), (ς) και (ι) τοιαύτα. 2.Το Υπουργείον Κοινωνικών Υπηρεσιών, μετά προηγούμενον έλεγχον των εν παρ. 1 του παρόντος άρθρου υποβληθέντων δικαιολογητικών, εκδίδει, εφ’ όσον ταύτα είναι πλήρη, απόφασιν δι’ ης εγκρίνεται η λογοδοσία του Σωματείου, της επιτροπής κλπ. 3.Εν περιπτώσει μη υποβολής, εντός της νομίμου προθεσμίας των εν παρ. 1 του παρόντος δικαιολογητικών η αρμοδία υπηρεσία προβαίνει εις τας ενδεικνυομένας ενεργείας, δια την επιβολήν των νομίμων κυρώσεων κατά των υπευθύνων καταλογίζουσα συγχρόνως, επί λαχειοφόρων ή φιλανθρωπικών αγορών, το κατά νόμον ποσόν επί της αξίας των εκδοθέντων λαχνών, εις βάρος αυτών. Για την τροποποίηση του  άρθρ. 1 του παρόντος Β. Δ.,  βλέπε Π. Δ. 171/4-8 Ιουλ. 1997 (ΦΕΚ Α΄145). κατωτ. αριθ. 7.   (Αντί για τη σελ. 56,01  Σελ. 56,01(α)  Τεύχος 1303 Σελ. 3 .Έρανοι και Λαχειοφόροι ή Φιλανθρωπικές Αγορές 35.Α.γ.6    Άρθρ.2.-Αναγνωριζόμενα έξοδα: 1.Ως νόμιμα έξοδα διενεργείας εράνων, λαχειοφόρων ή φιλανθρωπικών αγορών, θεωρούνται: α.Αι πάσης φύσεως δαπάναι, αναγκαίαι δια την επιτυχίαν αυτών. β.Η αξία των αγορασθέντων αντικειμένων δια την λαχειοφόρον ή φιλανθρωπικήν αγοράν. 2.Αι πάσης φύσεως δαπάναι, επί λαχειοφόρων ή φιλανθρωπικών αγορών, μετά την αφαίρεσιν της αξίας των κληρωθέντων ή χορηγηθέντων αντικειμένων, δεν δύναται να υπερβαίνουν το 1/5 του υπολοίπου εκ του εισπραχθέντος ποσού. 3.Δεν αναγνωρίζονται ως νόμιμα έξοδα, αι δαπάναι: α)Πωλήσεως λαχνών ή εισιτηρίων υπό τρίτων (ποσοστά κλπ.). β.Κινήσεως δι’ ιδιωτικών συγκοινωνιακών μέσων. γ.Ενοικιάσεως αιθούσης διεξαγωγής χοροεσπερίδος. δ.Αμοιβής καλλιτεχνών ή διαφόρων ψυχαγωγικών μέσων. ε.Φαγητών και ειδών κυλικείου. Εις τον αυτόν επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος.   